《寒悰 其一》
明代·王彦泓

残日东风雪半庭，薄寒轻醉几时醒。连宵烛下闻裁胜，何处花前遇踏青。

染袖不拼香漫灭，移灯长忆影娉婷。愁心只有吴歈觉，更向玲珑仔细听。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。